**Z á p i s n i c a**

**z 16. zasadnutia Obecného zastupiteľstva Obce Šalov**

**konaného dňa 28.10.2021**

Prítomní: Mgr. Renáta Kassaiová, starostka obce

 Poslanci: Ingrida Baranyaiová,

 Bc. Renáta Kassaiová,

 Eva Molnárová,

 Gabriela Szabó,

 Jolana Kotaszová

Ďalší prítomní: Mgr. Adriana Kovács, hlavná kontrolórka obce

Zapisovateľka: Alžbeta Čerbová

1. Otvorenie zasadnutia a schválenie programu rokovania
2. Voľba návrhovej komisie, určenie overovateľov a zapisovateľa zápisnice
3. Kontrola plnenia uznesení
4. Návrh nájomných zmlúv o nájme poľnohospodárskych pozemkov vo vlastníctve obce
5. Správa nezávislého audítora o overení IUZ za rok 2020
6. Individuálna výročná správa obce za rok 2020
7. Rôzne
8. Interpelácia poslancov
9. Diskusia
10. Záver

**1. Otvorenie zasadnutia a schválenie programu rokovania**

Zasadnutie obecného zastupiteľstva otvorila a viedla starostka obce Mgr. Renáta Kassaiová.

Privítala všetkých prítomných na 16. zasadnutí OcZ, a konštatovala, že sú prítomní štyria poslanci, poslankyňa Molnárová je ospravedlnene neprítomná, obecné  zastupiteľstvo je uznášania schopné.

Starostka obce informovala poslancov, že dnešné zasadnutie bolo pôvodne zvolané na 30.09.2021, ale z dôvodu prítomnosti iba dvoch poslancov zasadnutie sa neuskutočnilo.

V tomto bode programu navrhla doplnenie programu rokovania a to v bode 7) Rôzne:

7a) Informácia starostky obce vo veci podania trestného oznámenia na bývalú starostku Boženu Kapšovu

7b) Informácia o vyúčtovaní obecných slávností 2021.

Ďalej starostka obce navrhla zmeniť poradie rokovania programu s tým, že v bode 4. bude prejednaná Individuálna výročná správa za rok 2020, a bode 6. bude prerokovaný Návrh nájomných zmlúv o nájme poľnohospodárskych pozemkov vo vlastníctve obce, a to nasledovne: 6.a) Návrh nájomnej zmluvy o nájme poľnohospodárskych pozemkov vo vlastníctve obce pre Július Pásztor, 6.b) Návrh nájomnej zmluvy o nájme poľnohospodárskych pozemkov vo vlastníctve obce pre Kovács agro spol. s.r.o.

Starostka obce požiadala poslancov, aby sa k návrhu doplneného a zmeneného poradia programu vyjadrili. Poslanci nemali žiadne pripomienky ani návrhy na doplnenie, preto starostka obce požiadala o prečítanie návrhu uznesenie, a zároveň požiadala o hlasovanie k bodu programu rokovania. Návrh uznesenia prečítala Bc. Kassaiová.

**Doplnený program rokovania:**

1.Otvorenie zasadnutia a schválenie programu rokovania

2.Voľba návrhovej komisie, určenie overovateľov a zapisovateľa zápisnice

3. Kontrola plnenia uznesení

4. Individuálna výročná správa obce za rok 2020

5. Správa nezávislého audítora o overení IUZ za rok 2020

6. Návrh nájomných zmlúv o nájme poľnohospodárskych pozemkov vo vlastníctve obce:

 6a) Návrh nájomnej zmluvy o nájme poľnohospodárskych pozemkov vo vlastníctve obce pre Július Pásztor,

6b) Návrh nájomnej zmluvy o nájme poľnohospodárskych pozemkov vo vlastníctve obce pre Kovacs agro spol. s.r.o.

7. Rôzne

7a) Informácia starostky obce vo veci podania trestného oznámenia na bývalú starostku Boženu Kapšovú

 7b) Informácia o vyúčtovaní obecných slávností 2021.

8. Interpelácia poslancov

9. Diskusia

10. Záver

Pozvánka s programom rokovania tvorí prílohu zápisnice.

**Návrh uznesenia č. 124/2021**

Obecné zastupiteľstvo v Šalove

**schvaľuje**

upravený a doplnený program rokovania 16. zasadnutia OcZ

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci  |  Ingrida Baranyaiová | Bc. Renáta Kassaiová | Jolana Kotaszová | Eva Molnárová | Gabriela Szabó | Celkom |
|  Za | x | x | x | - | x | 4 |
|  Proti | - | - | - | - | - | - |
| Zdržal sa  | - | - | - | - | - | - |

**2. Voľba návrhovej komisie, určenie overovateľov a zapisovateľa zápisnice**

Za členov návrhovej komisie starostka obce navrhla poslancov: Bc. Renáta Kassaiová, Ingrida Baranyaiová, Jolana Kotaszová.

Za overovateľov zápisnice boli určení poslanci: Gabriela Szabó, Ingrida Baranyaiová.

Za zapisovateľa zápisnice z rokovania OcZ bola určená: Alžbeta Čerbová.

Starostka obce požiadala poslancov, aby sa k zloženiu návrhovej komisie vyjadrili. Zo strany poslancov neboli žiadne pripomienky, preto jej zloženie bolo dané na hlasovanie. Návrh uznesenia prečítala Bc. Kassaiová.

**Návrh uznesenia č. 125/2021**

Obecné zastupiteľstvo v Šalove na návrh starostky

**volí**

návrhovú komisiou v zložení: Bc. Renáta Kassaiová, Ingrida Baranyaiová, Jolana Kotaszová.

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci  |  Ingrida Baranyaiová | Bc. Renáta Kassaiová | Jolana Kotaszová | Eva Molnárová | Gabriela Szabó | Celkom |
|  Za | x | x | x | - | x | 4 |
|  Proti | - | - | - | - | - | - |
| Zdržal sa  | - | - | - | - | - | - |

**3. Kontrola plnenia uznesení**

K tomuto bodu programu vypracovala správu Mgr. Adriana Kovács hlavná kontrolórka obce, v ktorom informovala poslancov, ako sa plnia uznesenia uložené na poslednom zasadnutí OcZ, ktoré sa konalo 29.06.2021. Po prečítaní správy o plnení uznesení starostka obce dala priestor poslancom na pripomienkovanie.

K správe o kontrole plnení uznesení poslanci nemali žiadne pripomienky, starostka obce požiadala o prečítanie návrhu uznesenia a následne k hlasovaniu, návrh uznesenia prečítala Bc. Kassaiová.

Správa hlavného kontrolóra o plnení uznesení pre OZ v Šalove tvorí prílohu zápisnice.

**Návrh uznesenia č. 126/2021**

Obecné zastupiteľstvo v Šalove po kontrole plnenia uznesení zasadnutia OcZ

**berie na vedomie**

správu o plnení uznesení z 15. zasadnutia OcZ, ktoré sa konalo dňa 29.06.2021

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci  |  Ingrida Baranyaiová | Bc. Renáta Kassaiová | Jolana Kotaszová | Eva Molnárová | Gabriela Szabó | Celkom |
|  Za | x | x | x | - | x | 4 |
|  Proti | - | - | - | - | - | - |
| Zdržal sa  | - | - | - | - | - | - |

**4. Individuálna výročná správa obce za rok 2020**

V tomto bode programu bola prerokovaná Individuálna výročná správa obce Šalov za rok 2020. Materiál k tomuto bodu programu bol poslancom doručený na pripomienkovanie. Výročná správa bola zverejnená na úradnej tabuli a webovej stránke obce dňa 1.10.2021. Starostka obce požiadala účtovníčku obce, aby sa k prípadným pripomienkam zo strany poslancov vyjadrila, a otvorila priestor na diskusiu k tomto bodu rokovania. Poslanci nemali žiadne pripomienky ani otázky, starostka obce požiadala o prečítanie návrhu uznesenia a následne dala na  hlasovanie. Návrh uznesenia prečítala Bc. Kassaiová.

Výročná správa tvorí prílohu zápisnice.

**Návrh uznesenia č. 127/2021**

Obecné zastupiteľstvo v Šalove po prerokovaní programového bodu Individuálna výročná správa obce za rok 2020

**schvaľuje**

Individuálnu výročnú správu obce Šalov za rok 2020

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci  |  Ingrida Baranyaiová | Bc. Renáta Kassaiová | Jolana Kotaszová | Eva Molnárová | Gabriela Szabó | Celkom |
|  Za | x | x | x | - | x | 4 |
|  Proti | - | - | - | - | - | - |
| Zdržal sa  | - | - | - | - | - | - |

**5. Správa nezávislého audítora o overení IUZ za rok 2020**

V tomto bode programu bolo rokovanie o vypracovanej Správe nezávislého audítora o overení účtovnej závierky za rok 2020, ktorú vypracoval Ing. Jozef Adamkovič. Poslancom bola správa doručená na preštudovanie a pripomienkovanie. Zo strany poslancov neboli žiadne otázky ani pripomienky, starostka obce požiadala o prečítanie návrhu uznesenia a následne k hlasovaniu, návrh uznesenia prečítala Bc. Kassaiová.

Správa nezávislého audítora tvorí prílohu zápisnice.

**Návrh uznesenia č. 128/2021**

Obecné zastupiteľstvo po prerokovaní programového bodu Správa nezávislého audítora o overení IUZ za rok 2020

**berie na vedomie**

Správu nezávislého audítora o overení účtovnej závierky za rok 2020

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
|  | IngridaBaranyaiová | Bc. RenátaKassaiová | JolanaKotaszová | EvaMolnárová | GabrielaSzabó | Celkom |
|  Za | x | x | x | - | x | 4 |
|  Proti | - | - | - | - | - | - |
| Zdržal sa | - | - | - | - | - | - |

**6. Návrh nájomných zmlúv o nájme poľnohospodárskych pozemkov vo vlastníctve obce**

V tomto bode programu starostka obce predložila dôvodovú správu s návrhom nájomných zmlúv o nájme poľnohospodárskych pozemkov vo vlastníctve obce pre Júliusa Pásztora a Kovacs agro spol. s.r.o., ktoré sú predmetom rokovania obecného zastupiteľstva. Prečítala poslancom výklad právnika doc. JUDr. Jozefa Tekeliho, ktorý sa zaoberá s problematikou samosprávy a podrobne vysvetľuje pre obce postupy v prípade prenechania pozemkov do nájmu, v ktorom uviedol, že pre obec nie je odporúčané uzatvoriť NZ s dojednaným automatickým predĺžením platnosti NZ, nakoľko je to pre obec najnevýhodnejšia nájomná zmluva, a to, že prenajímateľ má právo upraviť zmluvné podmienky.

Dôvodová správa s prílohami tvorí prílohu zápisnice.

**Návrh uznesenia č. 129/2021**

Obecné zastupiteľstvo po prerokovaní programového bodu 6. Návrh nájomných zmlúv o nájme poľnohospodárskych pozemkov vo vlastníctve obce

**berie na vedomie**

dôvodovú správu k návrhom nájomných zmlúv o nájme poľnohospodárskych pozemkov vo vlastníctve obce pre Júliusa Pásztora a Kovacs agro spol., s.r.o., ktoré sú predmetom rokovania obecného zastupiteľstva.

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
|  | IngridaBaranyaiová | Bc. RenátaKassaiová | JolanaKotaszová | EvaMolnárová | GabrielaSzabó | Celkom |
|  Za | x | x | x | - | x | 4 |
|  Proti | - | - | - | - | - | - |
| Zdržal sa | - | - | - | - | - | - |

**6a) Návrh nájomnej zmluvy o nájme poľnohospodárskych pozemkov vo vlastníctve obce pre Július Pásztor**

V tomto bode programu sa rokovalo o návrhu nájomnej zmluvy o nájme poľnohospodárskeho pozemku vo vlastníctve obce pre Júliusa Pásztora. Návrh nájomnej zmluvy a zákon o nájme poľnohospodárskych pozemkov poslanci dostali domov na preštudovanie a pripomienkovanie. Starostka uviedla, že znenie návrhu NZ nie je rovnaké s návrhom NZ pre spoločnosť Kovacs agro spol. s.r.o., nakoľko budúci nájomca nie je poľnohospodársky podnik, podnikateľ v oblasti poľnohospodárstva, podmienky nájmu v zmysle zákona o nájme poľnohospodárskych pozemkov nie sú až tak prísne, na neho sa nevzťahujú ust. § 7 a nasl. zákona o nájme pozemkov. Zmluvné podmienky určuje prenajímateľ, a ak nájomca - užívateľ pozemku chce poberať dotáciu z PPA, musí spĺňať všetky podmienky vyplývajúce z právnych predpisov, ktoré sú v zmluve aj vymenované. Zhrnula informácie týkajúce sa podmienok nájomného vzťahu s nájomcom J. Pásztorom, ktoré sú uvedené v dôvodovej správe. Ďalej uviedla, že na obecný úrad neboli doručené v čase zverejnenia žiadne pripomienky, a upozornila poslancov, že v zverejnenom zámere bola uvedená doba nájmu nesprávne na 7 rokov, následne otvorila priestor na prerokovanie tohto bodu. Poslanci návrh nájomnej zmluvy a potvrdili dobu nájmu na 5 rokov, keďže nájomca nevyužíva pozemok na poľnohospodárske účely pri prevádzkovaní podniku. Poslankyňa Kassaiová upozornila na zlé číslovanie v Článku VII., a v názve vybrať „pri prevádzkovaní podniku“. Starostka požiadala hlavnú kontrolórku, aby sa vyjadrila k návrhu NZ. HK nemala pripomienky k obsahovému zneniu nájomnej zmluvy, ak súhlasí s prijatým uznesením OZ, upozornila iba na formálne náležitostí týkajúce sa napr. číslovania odsekov, ustanovení.

Zo strany poslancov neboli iné pripomienky k zneniu predloženého návrhu nájomnej zmluvy, preto starostka obce požiadala o prečítanie návrhu uznesenia k tomuto bodu rokovania a následne dala na hlasovanie. Návrh uznesenia prečítala Bc. Kassaiová.

Návrh nájomnej zmluvy je príloha zápisnice.

**Návrh uznesenia č. 130/2021**

Obecné zastupiteľstvo po prerokovaní programového bodu 6a) Návrh nájomnej zmluvy o nájme poľnohospodárskych pozemkov vo vlastníctve obce pre Júliusa Pásztora.

1. **prerokovalo**

Návrh nájomnej zmluvy o nájme poľnohospodárskych pozemkov vo vlastníctve obce

**b) schvaľuje**

uzatvoriť nájomnú zmluvu o nájme pozemkov na poľnohospodárske účely na dojednanú dobu 5 rokov bez prolongácie, s účinnosťou od 1.11 2021 do 31.10.2026 s podmienkami návrhu NZ uvedenej v prílohe zápisnice.

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci  | IngridaBaranyaiová | Bc. RenátaKassaiová | JolanaKotaszová  | EvaMolnárová | GabrielaSzabó | Celkom |
|  Za | x | x | x | - | x | 4 |
|  Proti | - | - | - | - | - | - |
| Zdržal sa  | - | - | - | - | - | - |

**6b) Návrh nájomnej zmluvy o nájme poľnohospodárskych pozemkov vo vlastníctve obce pre Kovacs agro spol. s.r.o.**

Starostka obce otvorila rokovanie k tomu bodu, a zhrnula informácie uvedené v dôvodovej správe k bodu Návrh nájomných zmlúv. o nájme poľnohospodárskych pozemkov vo vlastníctve obce. Informovala poslancov, že počas zverejnenia zámeru obce prenajať poľnohospodárske pozemky v prospech Kovacs agrospol. s.r.o. na obecný úrad neboli doručené žiadne pripomienky. Starostka oboznámila poslancov s novým návrhom nájomnej zmluvy, ktorý obecný úrad vypracoval podľa vzoru zverejnených nájomných zmlúv, ak je prenajímateľom obec. Pripomienkovala, že aj keď prenajímateľom poľnohospodárskych pozemkov vo vlastníctve štátu je SPF, je to tak ako obec subjekt verejnej správy, keďže právnou zástupkyňou obce vypracovaný a doručený návrh nájomnej zmluvy je pre obec nevyhovujúce. Návrh NZ vypracovaný právnou zástupkyňou obce je prílohou zápisnice. Nový návrh nájomnej zmluvy vypracovanej obecným úradom je prílohou zápisnice.

Návrh nájomnej zmluvy bol zaslaný e-mailom budúcemu nájomcovi na pripomienkovanie, a bolo aj oznámené kedy sa zasadnutie OcZ bude konať, na druhý deň bola zaslaná aj pozvánka na zasadnutie. Nakoľko budúci nájomca na rokovaní sa nevedel zúčastniť, doručil mailom dňa 27.10.2021 pripomienky k návrhu nájomnej zmluvy, čo je prílohou zápisnice. Návrh NZ bol zaslaný aj poslancom na preštudovanie. Na OcÚ boli písomne doručené poslanecké pripomienky k návrhu NZ poslankyňou Molnárovou, ktorá je ospravedlnene neprítomná. Poslanecké pripomienky k návrhu nájomnej zmluvy so spoločnosťou Kovacs agro spol. s.r.o. tvoria prílohu zápisnice z rokovania OcZ. Poslankyňa OcZ p. Kassaiová prečítala pripomienky k návrhu nájomnej zmluvy p. Molnárovej a nájomcu. Starostka k prečítaným pripomienkam, uviedla, že na osobnom stretnutí s pánom Kovácsom, kedy boli pozemky vyšpecifikované, riešili aj cestu pri cintoríne. Pán Kovács  prisľúbil, že po dokončení jesenných prác pošle manitu, urobia úpravu terénu, a vyčistí sa cesta vedľa cintorína, aby sa dalo dostať k zadnej bráne, a zvyšky koreňov so zemou sa odhrnie na koniec cesty pri rohu oplotenia cintorína, a tak sa ohraničí cesta s pozemkom, nakoľko ako prístupovú cestu okrem neho a Štugela nikto nepotrebuje, veď tam nikto iný neobrába vinice a ani žiadne pozemky. Zvyšok cesty, ktorá sa používa už dlhé roky ako OP, žiada naďalej do nájmu. Ďalej uviedla, že p. Kovács žiadal, aby bola uvedená v NZ možnosť dať pozemky tretím osobám do podnájmu, ale nie cudzím, len jemu blízkym osobám ako doteraz, a teraz žiada vypustiť znenie „na základe predchádzajúceho súhlasu“. Starostka preto navrhovala, aby nájomca pred uzavretím zmluvy písomne požiadal a vymenoval osoby presne ktorých sa to týka, a obecné zastupiteľstvo uznesením môže odsúhlasiť možnosť podnájmu uvedeným subjektom. Ďalej informovala poslancov, že p. Kovács sa vyjadril tak, že výška nájomného 100.00 eur je primeraná, nakoľko v katastri nie sú dobré úrodné pôdy, a do budúcna aj dotácia z PPA bude znížená. Starostka otvorila diskusiu k tomu bodu rokovania, a požiadala hlavnú kontrolórku, aby sa vyjadrila k téme.

Hlavná kontrolórka uviedla, že v rámci overenia výkonu základnej finančnej kontroly zo strany obce pred vstupom obce do zmluvného vzťahu v súvislosti s úkonom obce spojených s prenájmom majetku, obec predložila všetky materiály pripravené na rokovanie obecného zastupiteľstva, vrátane všetkých písomne predložených pripomienok, zoznam pozemkov, a počas zverejneného zámeru z dôvodu zistenia kto sú blízke osoby konateľovi, t.č. užívatelia pozemkov, z verejne prístupných zdrojov na [www.gsaa.sk](http://www.gsaa.sk), boli zistené nové skutočnosti a informácie ohľadom čerpania dotácií zo ŠR na pozemky vo vlastníctve obce, ktoré sú doteraz predmetom nájmu. Obec v rámci prípravy materiálov na rokovanie OZ predložila aj aktuálne informatívne výpisy z obchodného registra ako aj zo živnostenského registra, ale niektoré osoby poberajúce dotácie zo ŠR na pozemky vo vlastníctva obce, nie sú registrovaní v spomínaných registroch, asi sú evidovaní ako SHR v mieste bydliska. Ďalej konštatovala, že obec nemá vedomosť o prenajímaných pozemkoch obcou do podnájomných vzťahov voči tretím osobám nájomcu, hoci nájomca mal povinnosť oznámiť skutočnosť o uzatvorení podnájomných zmlúv v zmysle zákona o nájme pozemkov. HK upozornila poslancov, že v čase rozhodovania o uzatvorení nájomného vzťahu sa pripravuje návrh rozpočtu obce na roky 2022 až 2024, a v čase celosvetovej krízy ovplyvnenou pandemickou situáciou Covid-19 má obec jedinú možnosť zo spôsobov, akým zabezpečí vyrovnanosť svojho budúceho rozpočtu, je efektívne a hospodárne využiť svoje zdroje s cieľom zvýšenia príjmovej časti rozpočtu, na pokrytie všetkých plánovaných výdavkov spojených so samosprávnou pôsobnosťou obce v prospech všetkých občanov. Navrhla poslancom zvážiť podmienky prenájmu pozemkov na základe predchádzajúcich pripomienok, a odporučila rokovať s konateľom ohľadne výšky nájomného, vzhľadom na skutočnosť, na ktorú poukázala aj pani poslankyňa Molnárová s ohľadom na cenu určenú vo verejnej súťaži v susednej obci, kde sa budúci nájomca, resp. konateľ spoločnosti, ako SZČO uchádzal s ponukou a cenou v obchodnej súťaží, kde cena bola vyššia, akú ponúkol pre Obec Šalov, napriek porovnateľnej lokalite prenajímaných pozemkov pri určitých parcelách, ktoré informácie boli taktiež čerpané z verejne dostupných zdrojov na webovej stránke obce, a sú prílohou zápisnice.

Na základe predložených informácií starostkou a hlavnou kontrolórkou poslanci OcZ dospeli k rozhodnutiu, že za týchto podmienok neschvália uzatvorenie nájomnej zmluvy v tomto znení, ďalej navrhujú zrušiť zverejnený zámer prenajať poľnohospodárske pozemky zo dňa 17.9.2021, a zrušiť uznesenie OcZ, ktorým bola schválená výška nájmu vo výške 100 eur, a opätovne po prerokovaní určili podmienky na uzatvorenie nájomnej zmluvy, pričom potvrdili pôvodnú navrhovanú sumu vo výške 150 eur, a odporučili rokovať s konateľom o nových podmienkach zmluvy. Nakoľko už neboli žiadne pripomienky, starostka ukončila diskusiu k tomuto bodu programu, a požiadala návrhovú komisiu o predloženie návrhu uznesenia, ktoré prečítala poslankyňa Kassaiová spolu s dôvodovou správou návrhovej komisie k tomuto bodu programu. Dôvodová správa návrhovej komisie tvorí prílohu zápisnice.

**Návrh uznesenia č. 131/2021**

Obecné zastupiteľstvo po prerokovaní programového bodu 6b) Návrh nájomnej zmluvy o nájme poľnohospodárskych pozemkov vo vlastníctve obce pre Kovacs agro spol. s.r.o.

1. **prerokovalo**

návrh nájomnej zmluvy o nájme pozemkov pre poľnohospodárske účely pri prevádzkovaní podniku pre budúceho nájomcu KOVACS AGRO spol. s.r.o. s predloženými pripomienkami

1. **ruší**

uznesenie OcZ č.123/2021 zo dňa 29.6.2021 v bode a) číslo 1: výška nájmu 100,00 EUR

1. **poveruje**

starostku obce osobne rokovať s konateľom spoločnosti Kovacs agro spol. s.r.o. o nových podmienkach nájmu

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci  | IngridaBaranyaiová | Bc. RenátaKassaiová | JolanaKotaszová  | EvaMolnárová | GabrielaSzabó | Celkom |
|  Za | x | x | x | - | x | 4 |
|  Proti | - | - | - | - | - | - |
| Zdržal sa  | - | - | - | - | - | - |

**7. Rôzne**

**7a) Informácia starostky obce vo veci podania trestného oznámenia na bývalú starostku Boženu Kapšovú**

V tomto bode programu starostka obce informovala poslancov, že právna zástupkyňa obce vypracovala trestné oznámenie pre podozrenie zo zneužívania právomoci verejného činiteľa, na bývalú starostku obce Boženu Kapšovú, a to pri podpisovaní nájomnej zmluvy s Kovacs agro spol. s.r.o, na pozemky vo vlastníctve obce. Trestné oznámenie bolo podané na Okresnú prokuratúru v Leviciach, ktorá poslala ďalej na vybavenie OR PZ SR Levice, ale od polície sme zatiaľ nič nedostali. Nakoľko zo strany poslancov k tomuto bodu programu neboli otázky ani pripomienky, starostka požiadala o prečítanie uznesenia návrh uznesenia prečítala Bc. Kassaiová.

**Návrh uznesenia č. 132/2021**

Obecné zastupiteľstvo v Šalove po prerokovaní programového bodu 7a) Informácia starostky obce vo veci podania trestného oznámenia na bývalú starostku Boženu Kapšovú

**berie na vedomie**

informáciu starostky obce ohľadne podania trestného oznámenia na bývalú starostku Boženu Kapšovú prostredníctvom právnej zástupkyne obce

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci  | IngridaBaranyaiová | Bc. RenátaKassaiová | JolanaKotaszová  | EvaMolnárová | GabrielaSzabó | Celkom |
|  Za | x | x | x | - | x | 4 |
|  Proti | - | - | - | - | - | - |
| Zdržal sa  | - | - | - | - | - | - |

**7b) Informácia o vyúčtovaní obecných slávností 2021**

V tomto bode programu starostka obce požiadala účtovníčku obce, aby informovala poslancov s vyúčtovaním obecných slávností 2021. Účtovníčka prečítala poslancom súpis vyúčtovania výdavkov, ktoré vznikli pri organizovaní obecných slávností. Zo strany poslancov neboli otázky ani pripomienky starostka požiadala o prečítanie uznesenia návrh uznesenia prečítala Bc. Kassaiová.

Vyúčtovanie obecných slávností tvorí prílohu zápisnice.

**Návrh na uznesenie č. 133/2021**

Obecné zastupiteľstvo v Šalove po prerokovaní programového bodu 7b) vyúčtovanie obecných slávností 2021

**berie na vedomie**

správu o vyúčtovaní výdavkov pri organizovaní obecných slávností 2021

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci  | IngridaBaranyaiová | Bc. RenátaKassaiová | JolanaKotaszová  | EvaMolnárová | GabrielaSzabó | Celkom |
|  Za | x | x | x | - | x | 4 |
|  Proti | - | - | - | - | - | - |
| Zdržal sa  | - | - | - | - | - | - |

**8. Interpelácia poslancov**

V tomto bode programu neboli predložené žiadne podnety ani dotazy zo strany poslancov OcZ.

**9. Diskusia**

Do diskusie neboli predložené žiadne diskusné príspevky.

**10. Záver**

Po prerokovaní všetkých bodov programu, starostka obce sa poďakovala prítomným za účasť

a ukončila rokovanie OcZ.

Mgr. Renáta Kassaiová

 starostka obce

Overovatelia zápisnice:

Gabriela Szabó ...............................

Ingrida Baranyaiová ...............................

Zapisovateľka:

Alžbeta Čerbová ..........................